Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 113

b) A mesterképzési szakon végzettek alkalmasak: − a megszerzett tudás alkalmazására és gyakorlati hasznosítására, a problémamegoldó technikák felhasználására, − a termelési és szolgáltató folyamatok műszaki, gazdasági, humán és társadalmi szempontból történő áttekintésére és az egyes szakterületek képviselői közötti kommunikációra, − üzleti tervek készítésére és megvalósítására, − műszaki-gazdasági döntés-előkészítési feladatok elvégzésére és döntéshozatalra, − innovációs stratégiák kidolgozására és megvalósítására, − a lehetőségek szerint helytálló bírálat vagy vélemény megfogalmazására, döntéshozásra, következtetések levonására, − önművelésre, önfejlesztésre, a saját tudás magasabb szintre emelésére, − integrált ismeretek alkalmazására a műszaki berendezések, technológiai folyamatok, anyagok és technológiák, valamint a kapcsolódó elektronika és informatika szakterületeiről, − a termelési rendszerek tervezésében, szervezésében és működtetésében használatos eljárások, modellek, információs technológiák alkalmazására, − a műszaki értékelemzés feladatainak elvégzésére, − a termelési rendszerek és technológiák minőségbiztosítására, − a gazdálkodás minőségi és hatékonysági mutatóinak javítására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes